Crush

Crush var et grunge/heavy metal-band fra Phoenix, Arizona, som var aktive i en periode midt på 1990-tallet.

Bandet ble startet av Crimson Glory-medlemmene Jon Drenning og Jeff Lords under en pause i bandets aktivitet. De fikk med seg Crimson Glory-trommeslager Ravi Jakhotia og Billy Martinez på vokal. Crush ga kun ut en demo (1994) og et selvtitulert album (1995) – da musikerne gjenopptok aktiviteten med Crimson Glory i 1996 ble Crush oppløst.

Det er noe uenighet om Crush gjenoppsto som Erotic Liquid Culture med en ny vokalist – David Van Landing – eller om de var to frittstående parallellprosjekter med tilnærmet samme besetning. ELC ga også ut et selvtitulert album (1996) før Van Landing gikk til Michael Schenker Group. I 2004 ble det annonsert at ELC hadde signert på Viastar, men det kom aldri noen flere utgivelser.

 Diskografi 

 Som Crush 
1995: Crush (Paradigm Records)

 1994: Crush – 8 spors demo (selvutgitt)

 Som Erotic Liquid Culture 
1996: Erotic Liquid Culture (Quadra Records)

 Medlemmer 
Jon Drenning – gitar
Jeff Lords – bass
Ravi Jakhotia – trommer
Billy Martinez – vokal, Crush
David Van Landing – vokal, Erotic Liquid Culture

 Referanser 

Kategori:Heavy metal-band fra USA